**Panatang Makabayan**

Iniibig ko ang Pilipinas, aking lupang sinilangan,

Tahanan ng aking lahi, kinukupkop ako at tinutulungang

Maging malakas, masipag at marangal

Dahil mahal ko ang Pilipinas,

Diringgin ko ang payo ng aking magulang,

Susundin ko ang tuntunin ng paaralan,

Tutuparin ko ang mga tungkulin ng isang mamamayang makabayan,

Naglilingkod, nag-aaral at nagdarasal nang buong katapatan.

Iaalay ko ang aking buhay, pangarap, pagsisikap

Sa bansang Pilipinas.

**Panunumpa Sa Watawat Ng Pilipinas**

Ako ay Filipino  
Buong katapatang nanunumpa  
Sa watawat ng Pilipinas  
At sa bansang kanyang sinasagisag  
Na may dangal, katarungan at kalayaan  
Na pinakikilos ng sambayanang  
Maka-Diyos, Makatao, Makakalikasan at Makabansa.

**PANUNUMPA NG KAWANI NG GOBYERNO**

Ako’y kawani ng Gobyerno

Tungkulin ko ang maglingkod nang tapat at mahusay

Dahil dito,

Ako’y papasok nang maaga at magtatrabaho nang lampas sa takdang oras kung kinakailangan,

Magsisilbi ako ng magalang at mabilis sa lahat ng nangangailangan;

Pangangalagaan ko ang mga gamit, at kasangakapan at iba pang pag-aari ng pamahalaan

Magiging pantay at makatarungan ang pakikitungo ko sa mga lumalapit sa aming tanggapan;

MAGSASALITA AKO LABAN SA KATIWALIAN AT PAGSASAMANTALA;

HINDI KO GAGAMITIN ANG AKING PANUNUNGKULAN SA SARILI KONG KAPAKANAN;

Hindi ako hihingi o tatanggap ng suhol;

Sisikapin kong madagdagan ang aking talino at kakayahan

Upang ang antas ng paglilingkod sa bayan ay patuloy na maitaas.

Sapagkat ako’y kawani ng gobyerno

At tungkulin ko ang maglingkod nang tapat at mahusay sa bayan ko at sa panahong ito;

Ako at ang aking mga kapwa kawani ay kailangan tungo sa isang maunlad, masagana at mapayapang Pilipinas.

Sa harap ninyong lahat, ako’y taos-pusong nanunumpa.

**VISION**

A world-class polytechnic university.

**MISSION**

Produce globally competent human capital and research innovations for quality lives.

**CORE VALUES**

* Love of God and Country
* Social Responsibility
* Commitment/Dedication to the service
* Accountability

**PANATA SA BAGONG PILIPINAS**

Bilang Pilipino, buong pagmamalaki kong  
isasabuhay ang Bagong Pilipinas.  
  
Buhay sa aking dugo ang lahing dakila,  
magiting at may dangal  
  
Palaging dadalhin sa puso, isip at diwa ang  
aking pagmamahal sa kultura at bayang sinilangan;  
  
Kaisa ng bawat mamamayan, iaalay ko ang aking talino  
at kasanayan sa pagpapaunlad ng aking Bayan;  
  
Taglay ang galing na naaayon sa mga  
pandaigdigang pamantayan;  
  
Magiging instrumento ako sa pagsulong ng kagalingan,  
karunungan at kapayapaan.  
  
Makikiisa at makikilahok ako sa mga adhikain  
ng pamahalaan dahil ang kaunlaran ay  
hindi lamang responsibilidad ng iilan.  
  
Isusulong at pangangalagaan ko ang karangalan,  
kalayaan at interes ng aking bayang minamahal;  
  
Bilang Pilipino na may pagmamahal, pakialam at malasakit;  
hindi makasarili kundi para sa mas nakakarami;  
tatahakin ko ang landas tungo sa isang  
Bagong Pilipinas!